Karistushinnangud ja karistusalternatiivid Eestis

PhD Mari-Liis Sööt
Justiitsministeeriumi analüüsitalituse juhataja

Jako Salla
Justiitsministeeriumi analüüsitalituse nõunik

Kas siis, kui öelda karistus, mõeldakse vangistus? 
Mis saaks siis, kui kohtunikuhaamer anda keskmise Eesti elaniku kätte? 
Kas inimesed on tõesti kättemaksuhimulised või on selline mulje petlik? 
Ettekandes vaadatakse, milline on avalikkuse, kohtunike, prokuröride ja politseinike suhtumine karistustesse ja karistuste eesmärkidesse Eestis. 

Ettekande teises osas arutatakse selle üle, milline on vangistuse koht Eestis teiste karistusalternatiivide seas ning kas vanglast võiks saada midagi eksklusiivset, kuhu igal kelmil pole asja. Tutvustatakse ka karistusõiguse revisjoniga elluviidavaid muudatusi karistusalternatiivide süsteemis ning räägitakse sellest, milliseid uuendusi on oodata järgnevatel aastatel.